ایرانین البرز ایالتین‌ده قاریشیق تعلیم وئردیگی بیلدیریله‌ن بیر ایدمان سالونو مؤهورلندی، سالونون صاحبی و مشقچیسی محکمه‌یه وئریلدی.
ایرانین رسمی آژانسی ایرنانین معلوماتینا گؤره، فردیس ساوچیسی حسین ناصرخاکی، بیر ایدمان کلوبون‌دا کیشی قادین قاریشیق تعلیمین وئریلدیگینه دایر خبرلرین چیخماسیندان سونرا بو مؤوضوعون آراشدیریلماسی اوچون گؤستریش وئردی.
ناصرخاکی، سوروشدورما نتیجه‌سین‌ده، کرجین مشکین دشت شهرین‌ده‌کی ایدمان سالونوندا قاریشیق مشق ائدیلدیگینین معین ائدیلدیگینی بیلدیردی.
سؤزوگئدن یئرین مؤهورلندیگینی قید ائد‌ن ناصرخاکی، سالون صاحبی و مشقچیسینین محکمه‌یه وئریلدیگی و سوروشدورمانین داوام ائتدیگینی ایفاده ائتدی.
ایرانین لوریستان ایالتینین بوروجرد شهرین‌ده ۲۶ دسامبردا بیر آلیش وئریش مرکزینده‌کی ۲ ایش یئری، "مجبوری حجاب قانونونو پوزدوغو" سببی ایله باغلانمیشدی.
قوم ایالتینده ایسه ۲۵ دسامبردا "گئییم قایدالارینا عمل ائدیلمه‌دیگی" سببی ایله ایچینده اونلارجا مغازا اولان و ۷۰۰ نفرین ایشله‌دیگی آلیش وئریش مرکزی مؤهورلنمیشدی.
قزوین شهرینده ده ۲۰ دسامبردا "باش اؤرتولو اولمایان قادینلارا خیدمت وئردیگی" سببی ایله ۵ ایش یئری باغلانیلمیشدی.
باشکند تهران‌دا ۱۳ دسامبردا "اخلاق پلیسی" اولاراق بیلینن ارشاد مامورلاری طرفیندن "باش اؤرتوسو قانونلارینا عمل ائتمه‌دیگی" سببی ایله گؤزآلتینا آلیندیقدان سونرا وضغیتی پیسله‌شه‌رک خسته‌خانایا آپاریلان ۲۲ یاشلی بیر قادینین  ۱۶ سپتامبردا اؤلمه‌سی، حکومت علیه‌ینه اعتراضلارا یول آچمیشدی.
اؤلکه‌ده رژیم قارشیدی گؤستریلرده یوزلرجه اینسان حیاتینی ایتیردی، ۱۰ مین‌دن چوخ اینسان گؤز آلتینا آلیندی.
